dh-unibe/image-text_koenigsfelden-charters-post-1500 huggingface dataset:
Wir, Albr̄, ✳ von gotes gnaden ✳ hˀtzog ze Oͤsterˀ, ✳ ze Styrˀ ✳ und ze Kernden, ✳ tuͦn kunt, ✳ umb die visschentz, ✳ die wir haben ✳
in unsˀm lande ✳ ze Ergowͤ, ✳ uff der Rùse, ✳ oberhalp unsˀr stat Premgarten, ✳ in der stilli ✳ bi dem banne ✳ ze Lunghoft, ✳ die von
unsˀn vordeˀn ✳ und von uns ✳ wilent der Barrer, ✳ selig, von Arnstowͤ ✳ in phandes wise ✳ inne gehebt ✳ und an sin erb̄n bracht hat, ✳
das wir ✳ von vlizzigˀ ✳ und ernsthaftˀ bette wegen, ✳ der hochgebornen ✳ unsˀr hˀtzenliebn̄ ✳ swester, frowen Agnesen, ✳ wilent kuniginn ze
Ungˀen, ✳ luterlichen durch got ✳ gegunnen ✳ und erloubet haben, ✳ gunnen ✳ und erlouben ouch ✳ von besundˀen gnaden ✳ mit disem briefe,
fur uns ✳ und unser erben, ✳ den erbˀen, geistlichen, ✳ unsˀn lieben andeͣchtigen, ✳ der abtissin ✳ und dem convent gemeinlich, ✳ der klostˀfrowͤn
ze Kùngsvelt, ✳ Sant Claren ordens, ✳ in Chostentzˀ bystuͦm, ✳ daz si ✳ zuͦ iren ✳ und ir nachkomen ✳ handen ✳ dieselb̄n visschentz ✳ mit allen ✳
nùtzen ✳ und rechten, ✳ die darzuͦ gehoͤrent, ✳ loͤsen ✳ sullen ✳ und mugen, ✳ von des obegen̄̄ Barrers, ✳ seligen, erben, ✳ odˀ von unsˀm getruͤwen ✳
Hartman von Heidegg, ✳ ob si ✳ von kouffes wegen ✳ an in komen ist, ✳ oder wer ✳ diselben ✳ visschentz von uns ✳ in phandes wise ✳ inne hat ✳
umb als vil ✳ guͦtes, ✳ als die phantbriefe bewisent, ✳ die der vorgen̄̄ Barrer, selig, ✳ dar uber gehebt hat ✳ von unsˀn vordˀen ✳ oder von uns.
also ✳ daz die vorgen̄̄, die abtissin ✳ und der convent ✳ ze Kungsvelt, ✳ und alle ir nachkomen, ✳ die egenant̄̄ visschentze ✳ in eins rechten
werenden phandes wise ✳ von uns ✳ und unsˀn erben ✳ inne haben ✳ und niezzen sullen, mit allen nùtzen ✳ und rechten, ✳ die darzuͦ
gehoͤrent, ✳ ane allen abschlag, ✳ als lange ✳ untz ✳ daz wir ✳ oder unser erben ✳ dieselben visschentz ✳ von inen erlosen ✳ und ledigen, ✳ mit als ✳
vil guͦtes, ✳ als die obgenant̄̄ phantbrief bewisent, ✳ die der vorgenant ✳ Barrer, selig, ✳ dar uber gehebt hat, ✳ und gebieten ouch ✳ ernstlich ✳
mit disem briefe, ✳ dem ✳ oder den, ✳ die die egen̄̄ visschentze ✳ von uns ✳ jetzuͦnt inne habent, ✳ daz si ✳ derselben losung ✳ unvˀzogenlich ✳ gehorsam sin ✳ und stat tuͦn, ✳ den vorgen̄̄, der abtissin ✳ und dem convent ze Kùngsvelt, ✳ und in ouch ✳ antwurten ✳ mit sampt ✳ derselben
visschentz, ✳ die phantbriefe, ✳ die si ✳ dar uber ✳ von uns ✳ oder von unsˀn vordˀen habent. ✳ wolten si ✳ aber das ✳ verziehen, ✳ so wellen wir, ✳ daz
unser lantvogt ✳ in Ergowͤ, ✳ wer der je ✳ zuͦ den ziten ist, ✳ si darzuͤ noͤte, ✳ und ouch ✳ die vorgen̄̄ clostˀfrowen ✳ bi derselb̄n visschentz ✳ in
phandes wise ✳ von unsnˀ wegen schirme, ✳ mit urkunde ✳ ditz briefs, ✳ der geben ist ze Greͣtz, ✳ an samstag ✳ nach unser ✳ frowen tag ✳ ze
herbst ✳ des jares, ✳ da man zalt ✳ von gottes gebuͤrt, ✳ tusent ✳ drùhundˀt funtzig jaren, ✳ dar nach in dem sechsten jare.
Königsf. 272
Kgsf. 272
Staatsarchiv
AARGAU
wist um̄ die vischentzen ob
Bremgart₎ in der Stille zuͦ
Lùngckhoff₎
Samst: nach unser f₎
zuͦ herbst 1356
✳
ùbˀ die fischentz ze
Lùnkhofen ✳
dˀ erst ✳ b✳
1356 .
K ✳ T ✳ 79 ✳
ussz der bùll und
fryheit lad₎ 4 b